b'\n_START_ARTICLE_\nTurban\n_START_PARAGRAPH_\nT\xc3\xbarban je pokrivalo, sestavljeno iz enega kosa blaga in ovito okrog glave, v uporabi predvsem na obmo\xc4\x8dju dana\xc5\xa1njega Orienta.\n_START_SECTION_\nZgodovina\n_START_PARAGRAPH_\nKos blaga okrog glave so si ovijali vsaj \xc5\xbee prvi civilizirani prebivalci Mezopotamije 4000 let pred na\xc5\xa1im \xc5\xa1tetjem. Stari Perzijci so pokrivalo v obliki konusa nadgradili s kosom blaga in tako dobili svojo prepoznavno razli\xc4\x8dico. Stari Egipt\xc4\x8dani so ga uporabljali v ornamentalne namene, omenja pa se tudi v Bibliji (Eksodus 39,27). Turban so v najbolj poznani obliki popularizirali Otomani na koncu srednjega veka.'